cyanic-selkie/wikianc huggingface dataset:
Դանա Ուինտեր
Կենսագրություն
Ծնվել է Բեռլինում բրիտանացի վիրաբույժի և հունգարուհու ընտանիքում, որոնք հետագայում տեղափոխվել են Անգլիա։ Շուտով ծնողներն ամուսնալուծվել են և նա հոր և խորթ մոր հետ տեղափոխվել է Աֆրիկայի Հարավային Ռոդեզիա բրիտանական գաղութը (այժմ Զիմբաբվե)։ Ավարտել է մասնավոր դպրոց, հետո բժշկություն ուսումնասիրել Ռոդսի համալսարանում և փորձել իր ուժերը սիրողական թատրոնում ։ Սակայն համալսարանում մոտ մեկ տարի սովորելուց հետո վերադարձել է Անգլիա, որտեղ 1951 թվականից սկսել է փոքր դերեր կատարել ֆիլմերում։ 1953 թվականի նոյեմբերին մեկնել է ԱՄՆ, անունը փոխելով Դանա Ուինտերի։ Նյու Յորքում ավելի մեծ հաջողություն է ունեցել, քան Լոնդոնում։ Գլխավոր դերեր խաղացել է «Ռոբերտ Մոնտգոմերիի» Ներկայացումների շարքում, «Սուսպենսում», «Առաջին Ստուդիայում» և «Ալֆրեդ Հիչքոքի ժամի» դրվագներից մեկում։
Տեղափոխվել է Հոլիվուդ, որտեղ 1955 թվականին պայմանագիր է կնքել 20th Century Fox կինոստուդիայի հետ։ Նույն թվականին արժանացել է « Ոսկե գլոբուս » մրցանակի «Ամենախոստումնալից դեբյուտ» անվանակարգում՝ այն կիսելով Անիտա Էկբերգի և Վիկտորիա Շոուի հետ։
1956 թվականին Քևին Մաքքարտիի, Լարի Գեյթսի և Քերոլին Ջոնսի հետ նկարահանվել է «Մարմին առևանգողների ներխուժումը» ֆիլմում։ Կինոնկարը, որում շատերը հակակոմունիստական ենթատեքստ էին տեսնում, բավականաչափ գումարներ է հավաքել ։
1980-ական թվականներին աշխատել է « The Guardian » օրաթերթում ։
Անձնական կյանք
1956 թվականին ամուսնացել է հոլիվուդյան փաստաբան Գրեգ Բաուտցերի հետ, 1960 թվականին ծնվել է նրանց որդի Մարկը։ Ամուսնալուծվել է 1981 թվականին։
Ֆիլմագրություն
1953-1960 թվականների ընթացքում նկարահանվել է մի շարք կինոնկարներում, այդ թվում՝ «Կլոր սեղանի ասպետները», «Արժեքավոր իրը», «Ֆրոյլայն» և «Սեղմել սատանայի ձեռքը»։
Լաշա Շավդաթուաշվիլի
Լաշա Շավդաթուաշվիլի (ლაშა შავდათუაშვილი, 31 հունվարի 1992 թվական, Գորի, Վրաստան), վրացի ձյուդոիստ, Օլիմպիական խաղերի չեմպիոն, թիմային առաջնության աշխարհի չեմպիոն, Եվրոպայի առաջնության և՛ թիմային, ՛ անհատական կարգերում բազմակի չեմպիոն։
Մենամարտերը պատանեկան առաջնություններում
2010 թվականին հաղթել է Iliadis Cup մրցաշարում մինչև քսան տարեկան պատանիների շարքում, զբաղեցրել է երրորդ հորիզոնականը Վրաստանի մինչև քսան տարեկանների առաջնությունում, գրավել է Եվրոպայի պատանեկան առաջնության գավաթը Պրահայում։ 2011 թվականին երկրորդ տեղում էր Iliadis Cup-ի պատանիների շարքում, երրորդը աշխարհի պատանեկան առաջնությունում, առաջինը Վրաստանի պատանիների ու Եվրոպայի առաջնություններում, Եվրոպայի Գավաթի առաջնությունում։ Վրաստանի հասուն տարիքի մարզիկների շարքում արժանացավ բրոնզե մեդալի։
Մենամարտերը մեծահասակների առաջնություններում
2012 թվականին սկսեց մենամարտել միայն մեծահասակների առաջնություններում, գրավեց աշխարհի Գավաթը Թբիլիսիում, Պրահայում ու Բուենոս Այրեսում, երրորդ տեղում էր IJF Grand Slam մրցաշարում։ Եվրոպայի առաջնության անհատական կարգում երրորդ տեղում էր, իսկ թիմային կազմում՝ առաջին։
Մասնակցել է 2012 թվականի Օլիմպիական խաղերին։ Մինչև 66 կիլոգրամ քաշային կարգում մրցում էին 36 ձյուդոիստներ։ Մարզիկները բաժանված էին չորդ խմբի, որոնցից չորս ձյուդոիստներ ըստ քառորդ եզրափակիչի արդյունքների դուրս էին գալիս կիսաեզրափակիչ փուլ։ Քառորդ եզրափակչում պարտություն կրածները հանդիպում էին «մխիթարական» մենամարտերում, հետո մենամարտում էին կիսաեզրափակչում պարտվածների հետ, և, ըստ այդ մարտերի արդյունքների որոշվում էին բրոնզե մեդալակիրները։
Մինչև մրցամարտերի սկսվելը Լաշա Շավդաթուաշվիլին չէր մտնում հայտնի ֆավորիտների ցանկի մեջ։ Բայց ձյուդոիստը տպավորիչ ելույթներ ունեցավ առաջին չորս մենամարտերում, ցուցաբերելով տարբեր մարտավարություններ ու տեխնիկա, բոլորն ավարտեց նախաժամկետ՝ մաքուր հաղթանակով։ Եզրափակչում երիտասարդ վրացի ձյուդոիստը մրցեց փորձառու հունագարացի, Եվրոպայի եռակի չեմպիոն Միլոշ Ունգվարի հետ և կարողացավ արժանի հաղթանակ տանել։
2012 թվականին հաղթնակ է տանում նաև IJF դասակարգման մրցաշարում։ 2013 թվականը սկսում է Դյուսելդորֆի միջազգային մրցաշարի հինգերորդ հորիզոնականով, հետո դառնում է Եվրոպայի չեմպիոն թե՛ անհատական, թե՛ թիմային կարգում, իսկ Աշխարհի առաջնությունում «ոսկին» գրավում է միայն թիմային կարգում։ 2014 թվականին անցնում է ավելի ծանր քաշային կարգի՝ մինչև 73 կիլոգրամ։ Այդ քաշային կարգում երկրորդ տեղն է զբաղեցնում Թբիլիսիում և Բուդապեշտում կայացած Գրան պրի առաջնություններում, գրավում է բրոնզե մեդալը Չելյաբինսկում կայացած աշխարհի առաջնության թիմային կարգում։ Աստանի Գրան պրի մրցանակի առաջնության խաղերում զբաղեցնում է յոթերորդ հորիզոնականը, իսկ Վրաստանի առաջնությունում գրավում է արծաթե մեդալը։ 2015 թվականին հաղթում է Հռոմում կայացած European Open առաջնությունում, և երրորդ պատվավոր հորիզոնականն է զբաղեցնում Թբիլիսիի Գրան պրի մրցաշարում։
Ծանոթագրություններ
Կատեգորիա:1992 ծնունդներ Կատեգորիա:Հունվարի 31 ծնունդներ Կատեգորիա:Վրացի ձյուդոիստներ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:2016 թվականի Ամառային օլիմպիական խաղերի բրոնզե մեդալակիրներ Կատեգորիա:2020 թվականի Ամառային օլիմպիական խաղերի արծաթե մեդալակիրներ
Օլգա Լյուբիմովա
Օլգա Լյուբիմովա (Ольга Борисовна Любимова, ), ռուս պետական և քաղաքական գործիչ։ 2020 թվականի հունվարի 21-ից Ռուսաստանի Դաշնության Մշակույթի նախարար։
Կենսագրություն
Ավարտել է Մոսկվայի №1234 հանրակրթական դպրոցը՝ անգլերենի խորացված ուսուցմամբ ։ 5-ից 7-րդ դասարանն ուսանել է Պատմա-բանասիրական ուղղափառ գիմնազիայում ։
Սովորել է Մոսկվայի պետական համալսարանի ժուռնալիստիկայի ֆակուլտետում և թատերագիտական ֆակուլտետում
«Եվրոպա Պլյուս» ռադիոկայանի թղթակից ։
2001 թվականից աշխատել է հեռուստատեսությունում։ Ի սկզբանե Ռուս Ուղղափառ եկեղեցու լրատվական գործակալության արտադրության «Օրթոդոքս» ծրագրի թղթակից է, որը հեռարձակվել է ՏՎՑ հեռուստաալիքով։
2010 թվականի դեկտեմբերից 2011 թվականը եղել է «Մշակույթ» հեռուստաալիքի «Կոնտեքստ» ամփոփիչ տեղեկատվական-վերլուծական ծրագրի ղեկավար ։
2011-2012 թվականներին՝ «TV-3 հեռուստաալիք» ՍՊԸ-ի ծրագրային դեպարտամենտի վավերագրական ֆիլմերի ավագ պրոդյուսեր ։
Զուգահեռաբար շարունակել է աշխատել Ռուս Ուղղափառ եկեղեցու լրատվական գործակալությունում ։
Մասնակցել է ավելի քան 80 վավերագրական ֆիլմերի ստեղծմանը ։
2015 թվականի նոյեմբերին դարձել է Մշակույթի նախարարության կինեմատոգրաֆիայի դեպարտամենտի ղեկավարի խորհրդականը (ոչ անիմացիոն ֆիլմերի պետական աջակցության բաժնի գծով) ։ Նախկինում նման պաշտոն գոյություն չուներ ։
2016 թվականի հոկտեմբերից մինչև 2018 թվականի հունվար՝ «Առաջին ալիք» ԲԸ սոցիալական և հրապարակախոսական ծրագրերի տնօրինության փոխտնօրեն ։
2018 թվականի հունվարի 17-ից մինչև 2020 թվականի հունվարի 21-ը՝ Ռուսաստանի Դաշնության մշակույթի նախարարության կինեմատոգրաֆիայի դեպարտամենտի ղեկավար ։
2020 թվականի հունվարի 21-ից՝ Ռուսաստանի Դաշնության մշակույթի նախարար։
Ընտանիք
Ամուսնացած է, ամուսինը «Առաջին ալիքի» լրագրող և մեկնաբան Եվգենի Ալեքսանդրի Բարանովն է ։ Ունի որդի և դուստր ։
Կարեզանա
Կարեզանա (Caresana), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 23 կմ² տարածք։ Բնակչությունը 2008 թվականի տվյալներով 1081մարդ է։ Հեռախոսային կոդը՝ +39 0163։ Փոստային ինդեքս 13023։ Խտությունը՝ 46 մարդ/կմ²։
Ժողովրդագրություն
Բնակչության աճ.
Արտաքին հղումներ
Կատեգորիա:Իտալիայի բնակավայրեր
Դանիիլ Չալով
Դանիիլ Նիկոլաևիչ Չալով (Даниил Николаевич Чалов, ), ռուս ֆուտբոլիստ, պաշտպան։ Հարձակվող Ֆեոդոր Չալովի մեծ եղբայրն է ։
Լոտկա (Սոպայի վտակ)
Լոտկա (Лотка), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Սոպա գետի ձախ ափին՝ 17 կմ հեռավորության վրա։ Գետի երկարությունը 32 կմ է, ավազանի տարածքը 151 կմ2։
Դանիիլ Չալով
Կենսագրություն
Մոսկովյան «Լոկոմոտիվ» ֆուտբոլային ակումբի սան է։ Տասնութ տարեկանում կատարել է նորամուտը պրոֆեսիոնալ մակարդակում՝ հանդես գալով ՖԱԼ ակումբ «ՍԿԱ Էներգիայի» կազմում։ Դրանից հետո խաղացել է «Տոմ», «Մորդովիա» և «Շիննիկ» ֆուտբոլային ակումբներում։
Լոտկա (Սոպայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունք է սկսած Յուշկոզերսկի հիդրոհանգույցից մինչև Կրիվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Դանիիլ Չալով
Կենսագրություն
2019 թվականի ձմռանը պայմանագիր է կնքել Բելառուսի բարձրագույն լիգայի «Վիտեբսկ» ակումբի հետ ։ Նորամուտը կատարել է ապրիլի 14-ին՝ երրորդ տուրի՝ Մինսկի «Տորպեդո» ակումբի դեմ խաղում (1:1), որտեղ մասնակցել է ամբողջ խաղին ։
Լոտկա (Սոպայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Դանիիլ Չալով
Թիմային
2015 թվականի հունվարին Սանկտ Պետերբուրգում խաղացել է Ռուսաստանի երիտասարդական հավաքականում Համագործակցության գավաթի խաղարկության շրջանակներում ։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Մորդովիա Սարանսկի ֆուտբոլիստներ Կատեգորիա:Ֆուտբոլի կիսապաշտպաններ
Լոտկա (Սոպայի վտակ)
Արտաքին հղումներ
Կատեգորիա:Ռուսաստանի գետեր
Քռսնաջուր (գետ)
Քռսնաջուր, գետ Հայաստանի Տավուշի մարզում, Աղստևի աջ օժանդակը։ Սկիզբ է առնում Եղջերվասար լեռան հյուսիսարևելյան լանջերից և Հաղարծին գյուղից 0,5 կմ արևելքում միախառնվում մայր գետին։ Երկարությունը՝ 10 կմ ։
Ծանոթագրություններ
Կատեգորիա:Տավուշի մարզի գետեր Կատեգորիա:Աղստև գետի վտակներ
Գաիդուրաս
Գաիդուրաս (Φρέναρος, Korkuteli), մեծ գյուղ Կիպրոսի Հանրապետության Ֆամագուստայի շրջանի հարավային մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Տեղակայված է Ֆամագուստա քաղաքից 17 կմ արևմուտք։
Ծանոթագրություններ
Կատեգորիա:Ֆամագուստայի շրջանի բնակավայրեր Կատեգորիա:Կիպրոսի գյուղեր
Լուսելիա Սանթուս
Լուսելիա Սանթուս (Lucélia Santos, ամբողջ անունը` Մարիա Լուսելիա դուս Սանթուս (Maria Lucélia dos Santos), ), բրազիլացի դերասանուհի և պրոդյուսեր։
Կենսագրություն
Լուսելիա Սանթուսը ծնվել է Բրազիլիայի Սան Պաուլու նահանգի Սանտու Անդրե քաղաքում, բանվորների ընտանիքում, որոնց Բրազիլիայում անվանում էին «կապույտ օձիքներ» ։ Նա ուներ երկու եղբայր և ևս երկու քույր ։ Մանկուց Լուսելիան երազել էր դերասանուհի դառնալ։ Իր առաջին դերը նա կատարել է 14 տարեկանում, խաղալով «Դոն Կիխոտ Մուլա Մանչան և նրա հավատարիմ ուղեկից Զե Չուպանսան» (Dom Chicote Mula Manca e seu fiel companheiro Zé Chupança) պիեսում։ Շուտով Լուսելիայի տաղանդը գնահատվեց, որից հետո նրան հրավիրեցին Սան Պաուլո քաղաքում թատերական դասընթացներ ուսանելու։
1976 թվականին Լուսելիա Սանթուսը հրավիրվել է նկարահանվելու «Ստրկուհի Իզաուրան» հեռուստասերիալի գլխավոր դերում։ Հեռուստասերիալը մեծ հաջողություն ունեցավ, որից հետո Լուսելիան ստանում էր նկարահանվելու բազմաթիվ առաջարկներ։ Առավել հաջողված հեռուստասերիալներից էին «Կենդանի ջուր» (1980 թ.), «Սեռերի պատերազմը» (1983 թ.), «Սենյորիտա» (1986 թ.) և այլն։ Բացի այդ, նկարահանվել է նաև ավելի քան 20 կինոնկարներում։
1980 թվականին լուսանկարվել է բրազիլական «Playboy» ամսագրի համար ։ 1980-ական թվականների վերջերին խզել է պայմանագիրը «Գլոբո» հեռուստաընկերության հետ և տեղափոխվել մրցակից հեռուստաընկերություն` նկարահանվելով «Կարմեն» (1987 թ.), «Բրազիլացիներ և բրազիլուհիներ» (1990թ.), «Դոնա Անժա» (1996 թ.) և այլ հեռուստասերիալներում։ Լուսելիա Սանթուսը որպես ռեժիսոր, նկարահանել է նաև երկու վավերագրական ֆիլմ` «Փոփոխությունների կետ. Չինաստանն այսօր» (1996 թ.) և «Արևելյան Թիմոր. Բռնություն, որը ոչ ոք չի տեսել» (2000 թ.):
Անձնական կյանքը
Լուսելիա Սանթուսը դավանում է բուդդայականություն ։
Ֆիլմագրություն
Կինո
Հեռուստատեսություն
Ծանոթագրություններ
Կատեգորիա:Բրազիլացի դերասանուհիներ Կատեգորիա:Բրազիլացի պրոդյուսերներ Կատեգորիա:Կինոգործիչներ այբբենական կարգով Կատեգորիա:Հեռուստատեսային դերասանուհիներ Կատեգորիա:Թատրոնի դերասանուհիներ Կատեգորիա:Բրազիլացի ռեժիսորներ
Էդիլսոն Մենդես Գիմարայնս
Էդիլսոն Մենդես Գիմարայնս (առավել հայտնի է որպես Էդիլսոն, Edílson Mendes Guimarães, ), բրազիլացի ֆուտբոլիստ։ «Գրեմիո» ակումբի պաշտպան։
Կենսագրություն
Էդիլսոնը «Ավաի» ակումբի սան է։ Ֆլորիանոպոլիսի ակումբի հիմնական կազմում իր նորամուտը կատարել է 2004 թվական ին։ 2005 թվականին նա տեղափոխվել է Սալվադորի «Վիտորիա» ակումբ, որի հետ հաղթել է Բաիա նահանգի առաջնությունում, իսկ տարվա երկրորդ կեսն անցկացրել է «Ատլետիկո Մինեյրո» ակումբում։ Դրանից հետո նա վերադարձել է «Ավաի»։ 2008 թվականին Էդիլսոնը փոխել է հինգ ակումբներ` «Վերանոպոլիս», «Գուարանի» (Պալոսա), «Պոնտե Պրետա», «Ժոինվիլ» և «Ժուվենտուս» (Ժարագուա դու Սուլ)։ 2009-2010 թվականներին նա խաղացել է «Պոնտե Պրետայում», բայց կարգապահության հետ կապված լուրջ խնդիրների պատճառով հեռացել է թիմից ։
2011 թվականին Էդիլսոնը տեղափոխվել է «Գրեմիո», որը 2010 թվականի հաղթել է Գաուշու լիգայում։  2011 թվականին նա վարձավճարով հանդես է եկել «Ատլետիկո Պարանաենսեում»։
2013-2014 թվականներին նա հանդես է եկել «Բոտաֆոգոյի» կազմում, և «միայնակ աստղին» օգնել է 2013 թվականին դառնալ Ռիո դե Ժանեյրոյի նահանգի չեմպիոն։  Սակայն ակումբի ղեկավարության հետ կոնֆլիկտի պատճառով հեռացել է թիմից ։ Հաջորդ երկու տարիներն անցկացրել է «Կորնինթիանսում» և 2015 թվականին եղել է այս թիմի հիմնական խաղացողներից մեկը, և ակումբի կազմում դարձել Բրազիլիայի չեմպիոն ։
2016 թվականին Էդիլսոնը կրկին սկսել է խաղալ «Գրեմիոյում»։ Նա «հրացանակիրներին» օգնել է նվաճել 2016 թվականի Բրազիլիայի գավաթը, իսկ 2017 թվականին Լիբերտադորեսի գավաթը։
Անձնական կյանք
Էդիլսոնն ամուսնացած է Կառոլինա Սերեպրինի հետ, 2017 թվականին ծնվել է զույգի որդին` Ժոակինը ։
Լումբուշկա
Լումբուշկա (Лумбушка), գետ Ռուսաստանում, հոսում է Կարելական ինքնավար հանրապետությունում։ Թափվում է Օնեժսկի Սվիր լիճ։ Գետի երկարությունը 18 կմ է, ավազանի տարածքը 57,8 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Օնեժսկի լիճ է, ենթաավազանը՝ Սվիր։ Գետի ջրատնտեսային տեղամասը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կուդոն
Կուդոն (Coudons), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 51 մարդ, բնակչության խտությունը` 5.37 մարդ/կմ²։ Բնակավայրը զբաղեցնում է 9.5 կմ² տարածք։
Աշխարհագրություն
Գտնվում է Փարիզ քաղաքից 670 կմ հարավ, Մոնպելիե քաղաքից` 165 կմ հարավ-արևմուտք, Կարկասոն քաղաքից` 45 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 25 աշխատունակ (15-64 տարեկան) բնակիչ, որոնցից ակտիվ էին 12-ը, իսկ ոչ ակտիվները` 13։ Ակտիվության ցուցանիշը կազմում է 48,0 %։ 12 աշխատունակ մարդկանցից աշխատել է 10 անձ (8 տղամարդ և 2 կին)։ Գործազուրկ են եղել 2 անձ (1 տղամարդ և 1 կին)։ 13 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Շևքեթ Մամեդովա
Շևքեթ Հասան կըզի Մամեդովա (Şövkət Həsən qızı Məmmədova, ), ադրբեջանցի խորհրդային երգչուհի (լիրիկակոլորատուրային սոպրանո)։ ԽՍՀՄ ժողովրդական արտիստուհի (1938) ։
Կենսագրություն
Մամեդովայի երգացանկում հայերեն կատարմամբ տեղ են գտել «Կռունկ», «Առ սիրուհիս» և այլ հայկական երգեր։ Համերգներով ելույթներ է ունեցել ԽՍՀՄ քաղաքներում, Ֆրանսիայում, Իրանում։ Կազմակերպել է ադրբեջանական առաջին թատերական տեխնիկումը (1923 թվական), հանրապետական նոտային հրատարակչությունը (1924 թվական)։ 1945 թվականից դասավանդել է Ադրբեջանական կոնսերվատորիայում (1949 թվականից՝ պրոֆեսոր)։ Գրել է «Ադրբեջանի երաժշտական թատրոնի զարգացման ուղիները» (1931)։
Եղել է նաև Ադրբեջանական ԽՍՀ I-IV գումարումների Գերագույն խորհրդի պատգամավոր։
Օսոչենկա (Չերյոխի վտակ)
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Բալթիկ ավազանային շրջանին, գետի ջրատնտեսային տեղամասը՝ Նարվա, գետը ենթաավազան չունի, գետի գետային ավազանը Նարվա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր
Gmail
Gmail, ազատ, գովազդային ապահովված էլեկտրոնային փոստի ծառայություն է՝ տրամադրված Google-ի կողմից ։ Օգտատերերը կարող են մուտք գործել Gmail որպես անվտանգ վեբփոստ, ինչպես նաև POP3 կամ IMAP4 հաղորդակարգեր ։ Gmail-ը սկսել է որպես միակ հրավերով բետա թողարկում 2004 թվականի ապրիլի 1-ին և հասանելի է դարձել հասարակության լայն շրջանակներին 2007 թվականի փետրվարի 7-ից` թեև դեռևս բետա կարգավիճակում ։ Ծառայությունը թարմացվել է բետա կարգավիճակից 2009 թվականի հուլիսի 7-ին` մնացած Google Apps-ի արտադրանքների հետ միասին ։
Իր նախնական 1 ԳԲ յուրաքանչյուր օգտվողին տարողությամբ, Gmail-ը զգալիորեն բարձրացրեց վեբ-ստանդարտ պահպանման տարողունակությունը 2-ից 4 ՄԲ իր մրցակիցների՝ օրինակ՝ Hotmail-ի առաջարկածից ։ Անհատական Gmail-ի հաղորդագրությունները, այդ թվում՝ հավելվածները, կարող են լինել մինչև 25 Մբ ։ Gmail-ը ունի որոնման ինտերֆեյս և «զրույցի դիտում»` նման վեբ-ֆորումի։ Gmail-ը նշվում է իր վեբ մշակողների կողմից AJAX տեխնոլոգիայի առաջին օգտագործող ։ Gmail-ը աշխատում է Google GFE/2.0-ով Լինուքսի վրա  : 2012 թվականի հունիսի դրությամբ, այն ամենատարածված էլեկտրոնային փոստն է ողջ աշխարհում` 425 միլիոն ակտիվ օգտատերերով  ։ 2014 թվականի մայիսի տվյալներով, միջին ամերիկյան ընկերությունների 60%-ը օգտագործում է Gmail : 2014 թվականի մայիսին Gmail-ը դարձել է համար առաջին ծրագիրը Google Play-ում և ունեցել է մեկ միլիարդ ներբեռնում Անդրոիդ սարքերից ։
Պահպանում
2004 թվականի ապրիլի 1-ին, Gmail-ը մեկնարկել է 1 ԳԲ պահպանման տարածություն։
2005 թվականի ապրիլի 1-ին՝ Gmail-ի առաջին տարելիցին, սահմանաչափը կրկնապատկվեց մինչև 2 Գբ։ Ջորջ Հարիկը՝ Gmail-ի արտադրության կառավարման տնօրենը, հայտարարել է, որ Google-ը " ընդմիշտ կպահպանի մարդկանց ավելի մեծ տարածք տալը" :
2012 թվականի ապրիլի 24-ին Google ընկերությունը հայտարարել է Gmail-ում 7,5 ԳԲ-ից մինչև 10 ԳԲ ("հաշվում") անվճար պահպանման աճը, որպես Google drive-ի մաս ։
2013 թվականի մայիսի 13-ին, Google-ը հայտարարել է Gmail-ի, Google drive-ի և Google+-ի պահպանման ընդհանուր չափը։ ֆոտոները թույլ են տալիս օգտատիրոջը 15 ԳԲ ազատ տարածք երեք ծառայությունների շրջանակներում ։
Օգտատերերը կարող են ձեռք բերել Gmail-ի, Google drive-ի և Google+-ի տարածքում լրացուցիչ տարածք տարածված ամսական բաժանորդագրության պլանի դիմաց։ 2015 թվականից 15 ԳԲ պահոցն անվճար է, իսկ վճարովի սակագնային փաթեթները տրամադրվում են մինչեւ 30 ՏԲ անձնական օգտագործման համար ։
Gmail labs
Gmail labs հնարավորությունը ներկայացվել է 2008 թվականի հունիսի 5-ին և թույլ է տալիս ստուգել Gmail-ի նոր կամ փորձարարական գործառույթները, ինչպիսիք են բլոգի կարևոր հաղորդագրությունները կամ մաքսային ստեղնաշարային դյուրանցումները։ Օգտատերերը կարող են միացնել կամ անջատել լաբորատորիայի գործառույթը ընտրողաբար և ապահովել հետադարձ կարծիք դրանցից յուրաքանչյուրի մասին։ Սա թույլ է տալիս Gmail-ի ինժեներներին ստանալ օգտատիրոջ կարծիքը, կատարելագործել, ինչպես նաև ձեռք բերել հանրաճանաչություն։ Հանրաճանաչ հատկանիշները, ինչպիսիք են "Undo Sent տարբերակը, հաճախ ավարտում են Gmail labs-ը՝ Gmail-ում դառնալով պաշտոնական կարգավորում ։ Բոլոր լաբերի հատկությունները փորձարարական են և ցանկացած պահի ենթական են դադարեցման :
Tabbed inbox
2013 թվականի կեսերին, Google ընկերությունը թարմացրել է Gmail inbox-ը թաբերով, որոնք թույլ են տալիս ծրագրին դասակարգել օգտատիրոջ էլեկտրոնային փոստերը:Հինգ թաբերն են՝ Հիմնականը, Սոցիալականը, Գովազդները, Թարմացումները և Ֆորումները։ Այս թաբերը առկա են նաև Gmail-ի բջջային տարբերակում։ Ողջ թարմացումը կարող է անջատվել և թույլ տալ օգտատիրոջը վերադառնալ ավանդական inbox կառուցվածքին ։
Spam-filter
Gmail-ի էլեկտրոնային փոստի ֆիլտրացիան հանրության համար համակարգ է, որը տեղեկություն է ապահովում՝ օգնելով համակարգին ճանաչել նմանատիպ ապագա հաղորդագրությունները Gmail-ի բոլոր օգտատերերի համար, երբ ինչ-որ մեկը փոստը նշում է որպես սպամ ։ Օգտատերերը կարող են կարգավորել, համակարգը այնպես, որ սպամ նշված փոստը մշակվի որոշակի եղանակներով ։ Google-ը պնդում է, որ Gmail-ից ուղարկված կամ ստացած նամակը երբեք չի կարդում հաշվետիրոջից բացի այլ մարդ, իսկ համակարգիչը ստանում է բովանդակությունը միայն գովազդների վստահելիությունը բարելավելու և սպամերը արգելափակելու համար ։
Gmail Mobile
Gmail Mobile բջջային հավելվածը հասանելի է ավելի քան 40 լեզուներով ։ Այն անվճար ծառայություն է՝ մշակված բջջայինից Gmail մուտք գործելու համար։ Gmail Mobile -ը առաջարկում է նույն գործառույթները, ինչ<sup class="noprint Inline-Template" style="white-space:nowrap;">[<span title="Statement needs to be more specific about the content to which it refers. (June 2014)">specify ] Gmail-ը ավելի փոքր էկրանի համար ։
2009 թվականի սեպտեմբերի 22-ին, Google-ը ավելացնում է push աջակցություն Gmail-ին` օգտագործելով Google Syncr iPhone-ի և iPod Touch-ի պլատֆորմների համար ։
Արտաքին հղումներ
Կատեգորիա:Գուգլի ծառայություններ
Քրիստոֆեր Այեր
Քրիստոֆեր Այեր (Kristoffer Vassbakk Ajer, ), նորվեգացի ֆուտբոլիստ, Նորվեգիայի ֆուտբոլի ազգային հավաքականի և «Սելտիկ» ակումբի պաշպան։
Կարիերա
Ծնվել է 1998 թվականի ապրիլի 17-ին Ռելինգեն քաղաքում ։
Ակումբային
Քրիստոֆեր Էյերը «Լիլեստրոմ» ֆուտբոլային ակումբի սան է։ 2014 թվականին նա իր պրոֆեսիոնալ կարիերան սկսել է «Ստարտ» ակումբում։
Քրիստոֆեր Այերը «Լիլեստրոմ» ֆուտբոլային ակումբի շրջանավարտ է։ 2014-ին նա սկսեց իր մասնագիտական կարիերան Start ակումբում։ 2016-ի փետրվարի 17-ին նա 4-ամյա պայմանագիր է ստորագրել «Սելտիկ» ակումբի հետ, որի կազմում հանդես կգա 2016/17 մրցաշրջանից։ 2016 թվականի փետրվարի 17-ին Քրիստոֆերը չորս տարվա պայմանագիր է կնքել «Սելթիկի» ակումբի հետ։
Հավաքական
2018 թվականի մարտի 13-ին նա առաջին անգամ հրավիրվել էր ազգային հավաքական՝ Ավստրալիայի և Ալբանիայի դեմ ընկերական խաղերի նախաշեմին, որոնք նախատեսված էին համապատասխանաբար մարտի 23-ին և 26-ին։ Նա նորամուտը նշել է մարտի 23-ին՝ 4։1 հաշվով հաղթանակ տանելով Ավստրալիայի հավաքականի նկատմամբ։
Արտաքին հղումներ
Կատեգորիա:Սելտիկի ֆուտբոլիստներ Կատեգորիա:Նորվեգացի ֆուտբոլիստներ Կատեգորիա:Կիլմարնոկի ֆուտբոլիստներ Կատեգորիա:Նորվեգիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ
Ամենահայտնի կայքերում օգտագործվող ծրագրավորման լեզուներ
Ամենահայտի կայքերը (այսինքն՝ ամենաշատ հաճախվող կայքերը) սովորաբար դինամիկ բնույթ ունեն։ Այսինքն՝ դրանց ստեղծման համար անհրաժեշտ են և՛ բեքենդ, և՛ ֆրոնտենդ ծրագրավորման լեզուներ, ինչպես նաև որոշակի տվյալների բազաներ։ Այս ցանկում բերված է ամենահայտնի կայքերում օգտագործվող ծրագրավորման լեզուների ցանկը։
* Ծրագրավորման լեզվի տեսակն ըստ։
Արտաքին հղումներ
Կատեգորիա:Ցանկեր:Տեխնիկա
Լենտա
Լենտա (Lenta), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 19 կմ² տարածք։ Բնակչությունը 2008 թվականի տվյալներով 897 մարդ է։ Բնակչության խտությունը կազմում է՝ 49 մարդ/կմ²։ Փոստային ինդեքս՝ 13035։ Հեռախոսային կոդը՝ 0163։
Ժողովրդագրություն
Բնակչության դինամիկա
Կատեգորիա:Իտալիայի բնակավայրեր
Ֆադվա Սոլիման
Ֆադվա Սոլիման կամ Ֆադվա Սուլեյման (فدوى سليمان, ), ալավիական ծագմամբ սիրիացի դերասանուհի, հասարակական գործիչ, այլախոհ, «Սիրիայի ազատության համար պայքարող ստեղծագործ գործիչների միության անդամ»։ Հայտնի է Բաշշար ալ-Ասադի ռեժիմի դեմ իր քննադատությամբ։ Հակամարտության սկզբից դարձել է սիրիական ընդդիմության հայտնի դեմքերից մեկը    ։
Հասարակական գործունեություն
2011 թվականին զանգվածային բողոքի ցույցերի սկզբում Ֆադվան այն սակավաթիվ դերասանուհիներից մեկն էր, որ բացահայտ պայքարի դուրս եկավ Բաշար ալ-Ասադի ռեժիմի դեմ։ Չնայած ձերբակալման կամ նույնիսկ մահվան սպառնալիքին՝ Ֆադվան շարունակում էր մասնակցել բողոքի ցույցերին, չնայած ծագմանը, նա հեռացել էր այն ալավիներից, ովքեր աջակցում էին Ասադին և նրա կլանին. Ըստ նրա՝ մասնակցելով բողոքի ցույցերին՝ ցանկանում է իր օրինակով փարատել այն նախապաշարմունքները, որ ալավիական համայնքը (որը կազմում է բնակչության 10% ) անխտիր աջակցում է Ասադի կառավարությանը։
Իր ելույթներում Ֆադվան կոչ է արել շարունակել բողոքի ցույցերը, քանի դեռ Ասադի ռեժիմը չի տապալվել ։ Ըստ Միջազգային ճգնաժամային խմբի վերլուծաբան Պիտեր Հարլինգի՝ Ֆադվան կարողացել էր սիրիական ընդդիմության շարքերում թեթևացնել աղանդավորական հակամարտությունը։ 2011 թվականի նոյեմբերին թողարկված իր վիդեո ուղերձներից մեկում նա նշել է, կառավարական անվտանգության ուժերը իրեն փնտրել են Հոմսի մոտակայքում, խոշտանգել են տեղացիներին՝ պարզելու իր գտնվելու վայրը ։ Խուսափելով կալանքից՝ դերասանուհին փոխել է իր արտաքին տեսքը և փախել տանից ։
Մահ
2017 թվականի օգոստոսի 17-ին Սոլիմանը քաղցկեղից մահացել է Փարիզում ։
Ծանոթագրություններ
Կատեգորիա:Սիրիացի դերասանուհիներ Կատեգորիա:Թատրոնի դերասանուհիներ Կատեգորիա:Քաղցկեղից մահացածներ
Լուովուշկա (գետ)
Լուովուշկա (Луовушка), գետ Ռուսաստանում, հոսում է Կարելական ինքնավար հանրապետությունում։ Թափվում է Տոպ-լիճ-Կովդա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գիրի/Հաձի
«Գիրի/Հաձի» (Giri/Haji, 義理/恥, թարգմանությամբ նշանակում է «Պարտականություն/Ամոթ»), բրիտանական հեռուստասերիալ, որի պրեմիերան Մեծ Բրիտանիայում կայացել է 2019 թվականի հոկտեմբերին BBC Two հեռուստաալիքով, իսկ ամբողջ աշխարհում՝ 2020 թվականի հունվարի 10-ին Նեթֆլիքս սթրիմինգային հարթակով։ Սերիալը ստեղծվել և գրվել է Ջո Բարթոնի կողմից։ Դերասանական կազմում ընդգրկվել են Տակեհիրո Հիրան, Քելի Մաքդոնալդ, Յոսուկե Կուբոզուկան, Ուիլ Շարփը, Մասահիրո Մոտոկին, Ջասթին Լոնգը, Աննա Սավաին և Չարլի Քրիդ-Մայլսը ։ Սերիալի գործողությունը ծավալվում է Լոնդոնում և Տոկիոյում, անգլերեն և ճապոներեն երկխոսություններով ։
Սինոփսիս
Տոկիոյում ապրող խուզարկու Կենձո Մորին (Տակեհիրո Հիրա) մեկնում է Լոնդոն՝ գտնելու իր եղբորը՝ Յուտոյին (Յոսուկե Կուբոզուկա), որը նախկինում մահացած էր համարվում։ Յուտոյին մեղադրում են Յակուձայի անդամի զարմիկի սպանության մեջ, որը սպառնում է Տոկիոյում ավազակային պատերազմ սկսել։ Մինչ Կենձոն փորձում է տեղափոխվել Լոնդոնի անծանոթ տարածքով, պարզելու, թե արդյո՞ք իր եղբայրը ապրում է և արդյո՞ք նա մեղավոր է, նա ծանոթանում է մայրաքաղաքի ոստիկանության խուզարկու կոնստեբլ Սառա Վեյցմանի (Քելի Մաքդոնալդ) և սեքսի ոլորտում աշխատող և բրիտանական ու ճապոնական արմատներ ունեցող երիտասարդ Ռոդնի Յամագուչիի հետ։ Լոնդոնում Յուտոյին փնտրելու հետ մեկտեղ, Կենձոն պետք է աջակցի նաև իր ընտանիքին Տոկիոյում։ Կենձոյի հետաքննությունը նրան կապում է Լոնդոնի կոռումպացված հանցավոր աշխարհի վտանգավոր տարրերի հետ ։
Զարգացում
«Գիրի/Հաձի» հեռուստասերիալի մասին հայտարարվել է 2017 թվականի մայիսին ։ 2018 թվականի օգոստոսին հաստատվել է, որ այն ցուցադրվելու է BBC Two հեռուստաալիքով ։ Փիրս Վենջերը նկարագրել է սերիալը որպես «տարբեր այն ամենից, ինչ մենք մինչ այդ տեսել ենք բրիտանական հեռուստատեսությունում» ։
Նկարահանումներ
Նկարահանումները սկսել են Լոնդոնում 2018 թվականի օգոստոսին և շարունակվել են Հասթինգսում 2019 թվականի մարտին ։ Սերիալի նկարահանումները նույնպես անցկացվել են Տոկիոյում ։
Սերիալի գլխավոր դերակատար Տակեհիրո Հիրան մեկնաբանել է երկլեզու սցենարով նկարահանումների բարդ բնույթը․ «Մենք իրոք դժվար ժամանակ ենք անցկացրել թարգմանություններ անելով․․․ Տեքստում մանր նրբությունները չէին համընկնում կամ վատ էին թարգմանվում։ Այնպես որ, մենք այստեղ-այնտեղ էինք գնում Ջոյի և ռեժիսորի հետ։ Դա մարտահրավեր էր, բայց այն մեզ դուր եկավ» ։
Քննադատների արձագանք
«Գիրի/Հաձի» հեռուստասերիալը քննադատների կողմից դրական արձագանքի է արժանացել։ Rotten Tomatoes կայքում այն 100% վարկանիշ և 9.06/10 միջին գնահատական ունի, որոնք հիմնվել են 21 քննադատների ակնարկների վրա։ Կայքի պաշտոնական կոնսեսուսն ասում է․ «Խելացի, լարված և հոյակապ նկարահանված, «Գիրի/Հաձի»-ն գրեթե կատարյալ քրեական թրիլեր է զարմանալիորեն սուր հումորի զգացումով» ։
Radio Times-ի համար գրելով Պատրիկ Քրեմոնան նկարագրել է սերիալը որպես «թարմ օդի շունչ», դրան հինգից հինգ աստղ շնորհելով ։ The Times-ի քննադատ Քերոլ Մայգլին առաջին սերիային հինգից չորս աստղ է շնորհել, մինչդեռ The Daily Telegraph-ից Մայքլ Հոգանը դրան հինգից հինգ աստղ է շնորհել ։ The New Yorker-ն ընդգրկել է սերիալը սթրիմինգային հարթակներում հասանելի լավագույն ծրագրերի ցանկում ։ Լյուսի Մանգանը The Guardian-ից ավելի քննադատական էր՝ սերիալին հինգից երեք աստղ շնորհելով՝ հիմնվելով մասնակի դիտման վրա ։
Արտաքին հղումներ
Կատեգորիա:Հեռուստասերիալներ, որոնց գործողությունները տեղի են ունենում Լոնդոնում Կատեգորիա:Անգլերեն հեռուստասերիալներ Կատեգորիա:2019 հեռուստասերիալներ Կատեգորիա:Բրիտանական հեռուստասերիալներ Կատեգորիա:Բրիտանական դրամա հեռուստասերիալներ Կատեգորիա:Նեթֆլիքսի բնօրինակ ծրագրեր
Օսենիցա (Ժելչի վտակ)
Օսենիցա (Осница), գետ Ռուսաստանում, հոսում է Յարոսլավլի մարզով։ Գետաբերանը գտնվում է Ժելչի գետի ձախ ափից 38 կմ հեռավորության վրա։ Գետի երկարությունը կազմում է 9,7 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Ջրային ավազան, գետը ենթաավազան չունի, գետի գետային ավազանը Նարվա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Առաջնածինները սերիալի դերասանական կազմ
«Առաջնածինները» կամ «Հնամենիները» (անգլ.` The Originals), Ջուլի Պլեկի կողմից ստեղծված ամերիկյան հեռուստասերիալը, որը մեկնարկել է 2013 թվականի հոկտեմբերի 3-ին առաջին եթերաշրջանում ունեցել է 8 հիմնական դերեր։
Հիմնական դերեր
Այս ցուցակում այն դերակատարներն են, որոնք առնվազն մեկ եթերաշրջանում եղել են հիմնական կազմում։
Ծանոթագրություններ
Կատեգորիա:Ամերիկյան հեռուստասերիալներ
Գալատեյա
Գալատեյա (Γαλάτεια, Mehmetçik), մեծ գյուղ Կիպրոսի Հանրապետության Ֆամագուստայի շրջանի արևմտյան մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Ըստ 2011 թվականի տվյալների գյուղի բնակչությունը կազմել է 6.610 մարդ, մեծամասնությունը թուրք կիպրացիներ են։
Ծանոթագրություններ
Կատեգորիա:Ֆամագուստայի շրջանի բնակավայրեր Կատեգորիա:Կիպրոսի գյուղեր Կատեգորիա:ՀԿԹՀ գյուղեր
Կորուսյալ խորհրդանշան (վեպ)
Կորուսյալ խորհրդանշան (The Lost Symbol), վեպ է՝ գրված ամերիկացի գրող Դեն Բրաունի կողմից ։ Գործողությունները ծավալվում են Վաշինգտոնում՝ «Դա Վինչիի ծածկագիրը» և «Հրեշտակներ և դևեր» վեպերում նկարագրված իրադարձություններից հետո։ Վեպը լույս է տեսել 2009 թվականի սեպտեմբերի 15-ին։
Սա Բրաունի երրորդ ստեղծագործությունն է, որում գլխավոր հերոսն է հանդիսանում Հարվարդի համալսարանի կրոնական սիմվոլիկայի պռոֆեսոր Ռոբերտ Լենգտոնը ։ Վեպը հրատարակվել է 6.5 միլիոն տպաքանակով (5 միլիոնը Հյուսիսային Ամերիկայում և 1.5 միլիոնը Մեծ Բրիտանիայում), որը Doubleday-ի պատմության մեջ ամենամեծ տպաքանակն է։ Առաջին օրը ԱՄՆ-ում, Մեծ Բրիտանիայում և Կանադայում վաճառվեց ավելի քան 1 միլիոն տպաքանակ հաստ կազմով և էլեկտրոնային տարբերակով ։ 2013 թվականի հունվարի տվյալներով ամբողջ աշխարհում կար գրքի 30 միլիոն օրինակ։
Սյուժե
Մալախը, զանգահարելով Լենգտոնին, պահանջում է նրանից գտնել մասոնների բուրգը, որը ըստ մասոնների թաքցված է ինչ-որ տեղ Վաշինգտոնում՝ գետնի տակ, և կորուսյալ բառը, որը անհրաժեշտ է առևանգողի սկսած գործը ավարտին հասցնելու համար, հակառակ դեպքում Պիտերը կդատապարտվի դաժան մահվան ։
Արտաքին հղումներ
Կատեգորիա:Դեն Բրաունի վեպեր Կատեգորիա:2015 վեպեր
Լուպպուս յոկի
Արտաքին հղումներ
Կատեգորիա:Ռուսաստանի գետեր
Վլադիմիր Պավլինով
Վլադիմիր Պավլինով (Павлинов, Владимир Константинович, ), խորհրդային և ռուս բանաստեղծ։
Կենսագրություն
Ծնվել է 1933 թվականի հունվարի 22-ին, Մոսկվայում, Արբատում ։ Դպրոցն ավարտելուց հետո ընդունվել է Մոսկվայի հանքախուզական ինստիտուտը։ Որոշ հանգամանքների բերումով տեղափոխվել է Մոսկվայի նավթային ինստիտուտ, որի Նավթահորերի և գազահորերի հորատման ֆակուլտետն ավարտել է 1959 թվականին։ Աշխատել է Ալթայում, երկրահետախուզական կազմակերպությունում, այնուհետև` որպես հորատման վարպետ Կենտրոնական Ասիայում։
Սկսել է բանաստեղծություններ գրել դեռ մանկուց։ 1961 թվականին «Երիտասարդ գվարդիա» հրատարակչատանը լույս է տեսել «Հանրակացարան» ժողովածուն, որին Պավլինովը մասնակցել է երեք բանաստեղծներ, մոսկովյան համալսարանների նորավարտ շրջանավարտներ Օլեգ Դմիտրիևի, Վլադիմիր Կոստրովի և Դմիտրի Սուխարևի հետ։ Վ. Պավլինովի բանաստեղծություններով գրվել են մի քանի «բարդյան» երգեր, որոնցից են «Երեք սոճիները», «Ցուրտ», «Դառը մեղր» և այլն։ Բանաստեղծի կյանքի ընթացքում լույս են տեսել նաև վեց ժողովածուներ, որոնցից են` «Դեմք» (1968 թվական), «Աղը» (1974 թվական), «Երեք սեր» (1979 թվական), «Ես անկեղծորեն եմ խոսում» (1981 թվական), «Ներկա ժամանակ» (1982 թվական), «Ուժի փորձություն» (1983 թվական) ժողովածուները։ 1985 թվականին լույս է տեսել «Բանաստեղծություններ» գիրքը։ «Ալիքներ» բանաստեղծության երկրորդ տունը դարձել է հայտնի «Ես պատրաստ եմ համբուրել ավազը» երգի կրկներգը։
1988 թվականին «Երիտասարդ գվարդիա» հրատարակչատանը լույս է տեսել «Հանրակացարան 2» ժողովածուն, որի մեջ ներառվել են «Հանրակացարան» ժողովածուի ընտրանին և նույն չորս բանաստեղծների 1960-1980 թվականների ստեղծագործությունները։
Արտաքին հղումներ
Կատեգորիա:Խորհրդային բանաստեղծներ Կատեգորիա:20-րդ դարի ռուս գրողներ
Ժան Պոլ Մարատ
Ժան Պոլ Մարատ, ֆրանսիացի քաղաքական տեսաբան, հրապարակախոս, բժիշկ և գիտնական, Ֆրանսիական հեղափոխության գործիչ։
Կենսագրություն
Ծնվել է Շվեյցարիայում։ 1759 թվականից հաստատվել է Ֆրանսիայում, ուսումնասիրել է բնական և փիլիսոփայական գիտությունները, կրել լուսավորիչներ Ժան Ժակ Ռուսոյի և Շառլ Լուի Մոնտեսքյոյի գաղափարական ազդեցությունը։ 1765 թվականին տեղափոխվել է Մեծ Բրիտանիա, զբաղվել բնական գիտություններով և բժշկությամբ։ 1775 թվականին Էդինբուրգի համալսարանը նրան շնորհել է բժշկության դոկտորի գիտական աստիճան։ 1775 թվականին Ամստերդամում լույս է տեսել Մարատի «Մարդու մասին...» բնափիլիսոփայական երկը, որին բացասաբար վերաբերվեցին Դենի Դիդրոն և Վոլտերը։ Մարատի առաջին քաղաքական երկը՝ «Ստրկության շղթաները», լույս է տեսել 1774 թ., որտեղ հեղինակը քննարկել է «հեղափոխության անխուսափելիության» և «հեղափոխական պայքարի» հարցերը։ Հեղափոխական գաղափարները զարգացրել է քաղաքական-իրավաբանական «Քրեական օրենսդրության նախագիծ» (1780) աշխատության մեջ։ 1776 թվականից վերադարձել է Փարիզ, զբաղվել է բժշկությամբ և ֆիզիկայով։ Հեղափոխությունը սկսվելուն պես թողել է գիտությունը և առավել ակտիվորեն մասնակցել հեղափոխական գործընթացին։ 1789 թվականի սեպտեմբերից հրատարակել է «Ժողովրդի բարեկամ» թերթը, որի էջերում հետևողականորեն պաշապանել է հեղափոխության զարգացման խնդիրները, քննադատել ժիրոնդիստներին։ 1790 թվականից անցել է ընդհատակ։ Հիմնական խնդիր ունենալով քաղաքական հարցերը լուծել՝ Մարատը մշակել է նաև հեղափոխության սոցիալական խնդիրները, խոսելով ժողովրդի և հատկապես ունեզուրկ խավերի շահերի մասին, որով ձեռք է բերել մեծ ժողովրդականություն։ 1792 թվականին ընտրվել է Ազգային կոնվենտում։ Հեղափոխական ուժերը համախմբելու նպատակով Մարատը «ժողովրդի բարեկամ» թերթը վերանվանել է «Ֆրանսիական հանրապետության լրագիր»՝ գործընկերներին կոչ անելով մոռանալ կուսակցական տարաձայնությունները, միավորել բոլոր ուժերը՝ «հանուն հանրապետության փրկության»։ Ժիրոնդիստները չընդունեցին Մարատի առաջարկները և 1793 թվականի ապրիլին Կոնվենտի որոշմամբ Մարատին ձերբակալեցին (հակառակ նրա պատգամավորական անձեռնմխելիության) և հանձնեցին հեղափոխական տրիբունալին, որտեղ Մարատն արդարացվեց և վերադարձավ Կոնվենտ։ Մաքսիմիլիեն Ռոբեսպիեռի հետ (երկուսով գլխավորում էին յակոբինյաններին) ղեկավարեց ընդդեմ ժիրոնդիստների 1793 թվականի մայիսի 31-ի-հունիսի 2-ի ժողովրդական ապստամբության նախապատրաստությունը։ Այնուամենայնիվ, ծանր հիվանդության պատճառով Մարատը չկարողացավ ակտիվորեն մասնակցել Կոնվենտի գործունեությանը յակոբինյան դիկտատուրայի հաստատումից հետո, չնայած շարունակել է հրատարակել իր թերթը։
Սպանվել է ժիրոնդիստների կողմնակից Շառլոթ Կորդեի կողմից՝ վատթարացող մաշկային հիվանդության դեմ բուժիչ լոգանք կրելիս։ Նկարիչ Ժակ Լուի Դավիդի «Մարատի մահը» գեղանկարը համարվում է Ֆրանսիական հեղափոխությանը նվիրված ամենահայտնի ստեղծագործություններից մեկը։
Մարատի թաղումը վերածվել է քաղաքական մեծ ցույցի։
Ծանոթագրություններ
Կատեգորիա:Ֆրանսիացի գիտնականներ Կատեգորիա:Ֆրանսիացի հրապարակախոսներ Կատեգորիա:1743 ծնունդներ Կատեգորիա:1793 մահեր Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի լրագրողներ Կատեգորիա:Ֆրանսիացի բժիշկներ Կատեգորիա:Փարիզ քաղաքում թաղվածներ
Լուսանկարման հնարավորություն
Լուսանկարման հնարավորություն (անգլ. ժարգ.՝ photo opportunity  կամ photo opp, կամ էլ՝ photo op), հարմար պահ նկարելու կամ քաղաքական գործչի կամ նշանակավոր անձի լուսանկարչական ապարատի դիմաց հարմար դիրքավորվելու համար ։ Սիրողական նկարիչների շարքում տերմինն օգտագործվում է լավ լուսանկար նկարելու ցանկացած հնարավորություն նկարագրելու համար։
Ծագումնաբանություն
Տերմինի ծագումը կապված է Նախագահ Ռիչարդ Նիքսոնի վարչակազմի հետ։ Ուիլյամ Սաֆիրը տերմինի ստուգաբանությունը վերագրում է մամուլի քարտուղար Ռոն Զիգլերի օգնական Բրյուսով Վելիկանին։ Զիլգերը հրամայել է. «Թող ներս մտնեն, նկարեն», իսկ Վելիխանը Սպիտակ տան մամուլի կենտրոնին հնազանդ հայտարարել Է. «Օվալաձև գրասենյակում կա լուսանկարման հնարավորություն» ։
Տերմինը բացասական երանգ է ստացել այն դեպքերի նկարագրության համար, որոնք վերաբերում են լուրերի տակ քողարկված մանրակրկիտ ծրագրավորված կեղծ միջոցառումներին ։ Դա ասոցացվում է քաղաքի կանաչապատման, աղբահավաքի կամ տարեցների տներ այցելելու հետ, ինչը հաճախ նախընտրական մրցարշավի ժամանակ էր արվում՝ կադրերում հայտնվելու մտադրությամբ, ինչը դրական փաբլիսիթի կառաջացներ։
Կիրառման պրակտիկա
Գրեթե ծիսական լուսանկարների հնարավորությունների թվում հանդիպում են. երբ գագաթաժողովների մասնակիցները դուրս են գալիս իրենց մեքենաներից, ձեռքեր են սեղմում կամ համբուրում, կամ փաստաթուղթ են ստորագրում ։ Սպիտակ տան պաշտոնական, նախապես ծրագրված ֆոտոսեսիաները արմատներով գնում են 1930-ական թվականներ, երբ Ֆրանկլին Ռուզվելտի մամուլի քարտուղարը լուսանկարիչներին խորհուրդ էր տալիս խուսափել սայլակի մեջ նստած նախագահի նկարահանումներից ։
Տերմինի մեկ այլ օգտագործում վերաբերում է հիշարժան վայրում՝ ինչպես, օրինակ, զվարճանքների այգում, կենդանաբանական այգում, շոուներից հետո, և այլն, նախապես պլանավորած լուսանկար անելուն ։
Ծանոթագրություններ
Կատեգորիա:Լուսանկարչական եզրեր Կատեգորիա:Լուսանկարչություն
Օմուգա (Պլյուսսի վտակ)
Օմուգա (Омуга), գետ Ռուսաստանում, հոսում է Յարոսլավլի մարզով։ Գետաբերանը գտնվում է Պլյուսսի գետի ձախ ափից 256 կմ հեռավորության վրա։ Գետի երկարությունը կազմում է 19 կմ, ավաանի տարածքը 206 կմ2 է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Նարվա, գետը ենթաավազան չունի, գետի գետային ավազանը Նարվա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր
Լյուտտյա յոկի
Լյուտտյա յոկի (Люття-йоки), գետ Ռուսաստանում, հոսում է Կարելական ինքնավար հանրապետությունում։ Թափվում է Կամեննոե լիճ։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունք է սկսած Յուշկոզերսկի հիդրոհանգույցից մինչև Կրիվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կուֆուլան
Կուֆուլան (Couffoulens), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 581 մարդ, բնակչության խտությունը` 61.35 մարդ/կմ²։ Բնակավայրը զբաղեցնում է 9.47 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 140 կմ արևմուտք, Կարկասոն քաղաքից` 8 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 387 աշխատունակ (15-64 տարեկան) բնակիչ, որոնցից ակտիվ էին 300-ը, իսկ ոչ ակտիվները` 87։ Ակտիվության ցուցանիշը կազմում է 77,5 %։ 300 աշխատունակ մարդկանցից աշխատել է 277 անձ (147 տղամարդ և 130 կին)։ Գործազուրկ են եղել 23 անձ (10 տղամարդ և 13 կին)։ 87 անաշխատունակներից 21-ը եղել են աշակերտներ կամ ուսանողներ, 54-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մարլոն Սանտոս
Մարլոն Սանտոս դա Սիլվա Բարբոսա (Marlon Santos da Silva Barbosa, ), բրազիլացի ֆուտբոլիստ, պաշտպան։ Հանդես է գալիս իսպանական «Բարսելոնա»-ի և Բրազիլիայի Մ21 հավաքականի կազմում։
«Ֆլումիենսե»
Մարլոնը բրազիլական «Ֆլումիենսե»-ի ակադեմիայի սան է։ Թիմի հիմնական կազմում իր դեբյուտը նշել է 2014 թվականի մայիսի 22-ին՝ «Սան Պաուլո»-ի դեմ խաղում ։
«Բարսելոնա»
2016 թվականի ամռանը Սանտոսը վարձավճարով տեղափոխվել է «Բարսելոնա»։ Թիմի կազմում իր դեբյուտը բրազիլացին նշել է նոյեմբերի 23-ին՝ Չեմպիոնների լիգայի շրջանակներում կայացած «Սելտիկ»-ի դեմ խաղում ։
2017 թվականի հունվարին «Բարսելոնա»-ն 2 միլիոն եվրոյի դիմաց գնել է ֆուտբոլիստի ամբողջական տրանսֆերը ։ Լա Լիգայի շրջանակներում իր դեբյուտը Մարլոն Սանտոսը նշել է 2017 թվականի մայիսի 14-ին՝ «Լաս Պալմաս»-ի դեմ խաղում ։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Բարսելոնայի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Ֆլումինենսեի ֆուտբոլիստներ Կատեգորիա:Նիսի ֆուտբոլիստներ Կատեգորիա:Սասուոլոյի ֆուտբոլիստներ Կատեգորիա:Բարսելոնա B-ի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Քրմագետ (գետ)
Քրմագետ, գետակ Հայաստանի Սյունիքի մարզում, Վարարակ գետի ձախ օժանդակը։ Սկիզբ է առնում Աղոթաքարի լեռնանցքից և Վերիշեն գյուղի մոտ միախառնվում մայր գետին։ Երկարությունը՝ 5 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Վարարակ գետի վտակներ
Ոզնին ու աղջիկը
«Ոզնին և աղջիկը» (Ёжик и девочка), 1988 թվականի մուլտֆիլմ, որ նկարահանել է Ալլա Գրաչովան ։ Դարձել է վերջին աշխատանքն Ալլա Գրաչովայի կարիերայում։
Սյուժե
Ոզնին, որն ապրում է տան սանդղամուտքի տակ, ծանոթանում է աղջկա հետ, որը բակում գնդակով խաղում է։ Հեշտությամբ ընդունելով ոզնու ընկերությունը՝ աղջիկը չի կասկածում, որ նա իր սուր փուշերը կարող են պատահաբար ծակել գնդակը, վնասել իր մատը և նույնիսկ պատռել իր հագուստը…
Իրեն բնորոշ մանկական անզգույշությամբ` փոքրիկ հերոսուհին, որը հետաքրքրված է նոր ընկերոջ հետ խաղերով և արկածներով, ամեն անգամ ներում է փշոտ ոզնուն և ելք է գտնում ստեղծված իրավիճակներից։
Մի օր տանը սեղանին դրված էր հավաքված քաղցր ազնվամորի և կաթ, մոռացվել են բոլոր վշտերն ու դժվարությունները։ Աղջիկը ոզնուն հրավիրում է հյուրասիրելու, բայց… ոզնու ասեղները կպչում են սփռոցին, քաշում այն, և պատրաստված բոլոր ուտեստները թափվում են հատակին։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1988 մուլտֆիլմեր Կատեգորիա:«Կիևնաուչֆիլմ» ստուդիայի մուլտֆիլմեր Կատեգորիա:Մուլտֆիլմեր երեխաների մասին Կատեգորիա:Ալլա Գրաչովայի մուլտֆիլմեր
Gigabyte Technology
Gigabyte Technology Co., Ltd, Թայվանյան ընկերություն, որը արտադրում է համակարգային սալիկներ, տեսաքարտեր և այլ համակարգչային տեխնիկա։ Հիմնադրվել է 1986 թվականին։
Gigabyte հոլդինգի կազմակերպական կառուցվածքը ներկայացված է հետևյալ ընկերություններով։
Գործունեությունը
Ընկերությունն արտադրում է համակարգային սալիկներ, գրաֆիկական 3D-արացուցիչներ, կորպուսներ սնուցման բլոկներ, նոթբուքեր և համակարգիչներ, թվային տան լուծումներ, սերվերներ, կապի սարքեր, շարժական և դյուրակիր սարքերը։
2008-ին Gigabyte ընկերությունը դարձավ համակարգային սալիկնենի խոշորագույն արտադրողներից մեկը՝ այլ Թայվանյան Elitegroup (ECS), Asus, Micro-Star International, Foxconn ընկերությունների կողքին։
Gigabyte ընկերության մասնաբաժինը Ռուսաստանի համակարգային սալիկների շուկայում կազմում է 33% (2012-ի հունիսի դրությամբ)
Արտադրանքը
Nan-Ping արտադրական ֆաբրիկան (երրորդը թողարկվող արտադրանքի ծավալով) մասնագիտանում է համակարգային սալիկների, գրաֆիկական 3D-արագացուցիչների, ինչպես նաև սերվերների, սեղանադիր համակարգիչների, դյուրակիր համակարգիչների և բջջային հեռախոսների արտադրության մեջ։
Nan-Ping ֆաբրիկայի արտադրական հրապարակներում տեղադրված են բաղադրիչների մակերեսային տեղադրման ինը SMT-գծեր, տասը մոնտաժման DIP գծեր, ինը գծեր, որոնց վրա իրականացվում է բազմակողմանի արտադրանքի փորձարկման համար, և ութ գծեր պատրաստի արտադրանքի փաթեթավորման համար։ Ֆաբրիկայի մակերեսը կազմում է 45 հազար մ2, աշխատակիցների թիվը շուրջ հազար ութ հարյուր մարդ։
Վիճակագրություն
Բոլոր թողարկվող Gigabyte համակարգային սալիկների Ընդհանուր ծավալի 70-75 տոկոսը նախատեսված է Intel պրոցեսորների համար, մյուսները AMD ընկերության պրոցեսորների համար ։
Ծանոթագրություններ
Կատեգորիա:1986 հիմնադրումներ Կատեգորիա:1987 հիմնադրումներ Կատեգորիա:Բջջային հեռախոս արտադրողներ Կատեգորիա:Համակարգիչ արտադրողներ
Umeda Sky Building
Umeda Sky Building (梅田スカイビル), իր բարձրությամբ 12-րդ շենքն Օսակայում. քաղաքի ամենահայտնի երկնաքերերից մեկը։ Կազմված է երկու 40-հարկանի աշտարակներից, որոնք միացված են կամրջակներով և ամենաբարձրում՝ շարժասանդուղքով ։ Գտնվում է (北区|Կիտա-Կուում)։
Նկարագիր
Տեղակայված է Կիտա-Կուում (անգլ.), Օսակա։ Շենքն ստեղծվել է 1988 թվականին՝ «City of Air» ծրագրի շրջանակներում և իսկզբանե մտածված էր կառուցել 4 աշտարակներից կազմված երկնաքեր, սակայն աշխատանքների կատարման ընթացքում դրանց թիվը կրկնակի կրճատվեց։
Սեփականատերեր
Շենքն իր պատմության մեծ մասի ընթացքում պատկանել է Տոշիբա Building Co., Ltd-ին, Տոշիբան իր բաժնետոմսերը վաճառել է (65 %) Nomura Holdings, Inc-ին ։
Արտաքին հղումներ
Կատեգորիա:Երկնաքերներ Կատեգորիա:Ճապոնիայի շենքեր և կառույցներ
Մաքսիմ (գետ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունք է սկսած Յուշկոզերսկի հիդրոհանգույցից մինչև Կրիվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Նեգրուհի (նկար)
Նեգրուհի (Murzyn), լեհ նկարչուհի Աննա Բլինսկա-Բոհդանովիչի 1884 թվականին ստեղծած ռեալիստական դիմանկար։ Երկրորդ համաշխարհային պատերազմի տարիներին նկարը գողացել են։ Այն վերականգնվել է 2012 թվականին ։
Նկարագրություն
Աննա Բլինսկա-Բոհդանովիչը կտավը նկարել է 1884 թվականին Փարիզում։ Այն բաց ֆոնի վրա արված սևական կնոջ դիմանկար է։ Կինը պատկերված է գոտկատեղից վերև՝ կիսամերկ, սպիտակ հագուստով, բաց կրծքով, կրում է ոսկյա վզնոց և կարմիր գլխակապ։ 19-րդ դարի վերջում էկզոտիկ անձին նկարելը հանրաճանաչ թեմա էր։ Նկարիչը ստորագրել է կտավի վերևի աջ անկյունում` գրելով իր ազգանունը և ստեղծման ամսաթիվը ։
Պատմություն
Նկարն ի սկզբանե պատկանել է Դոմինիկ Վիտխե-Եժևսկուն, որը 1933 թվականին կտավն ի պահ է տվել Վարշավայի ազգային թանգարանին։ 1939 թվականին թանգարանը կտավը ձեռք է բերել 700 զլոտիով։ Երկրորդ համաշխարհային պատերազմի տարիներին կտավը գողացել են անհայտ հանգամանքներում, և 1945 թվականից ի վեր Լեհաստանի իշխանությունները փնտրում էին այն։ 2011 թվականին նկարը հայտնվել է Գերմանիայի մի աճուրդում։ Այն վերականգնվել է Լեհաստանի մշակույթի և ազգային ժառանգության նախարարության ջանքերով և Citi Handlowy Bank-ի Kronenberg հիմնադրամի աջակցությամբ։ 2012 թվականից կտավը կրկին ցուցադրվում է Վարշավայի ազգային թանգարանում ։
Ծանոթագրություններ
Կատեգորիա:1884 նկարներ Կատեգորիա:Արվեստի գողացված գործեր Կատեգորիա:Կանանց դիմապատկերներ Կատեգորիա:Մերկ կանանց պատկերով նկարներ Կատեգորիա:Վարշավայի ազգային թանգարանի նկարներ
Չագան-Բուրգազի
Չագան-Բուրգազի (Чаган-Бургазы), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Տարխատա ձախ ափով՝ 14 կմ հեռավորության վրա։ Գետի երկարությունը 51 կմ է։ Լողավազանից հեռու է 565 կմ²։